Mačos krateriai
60°05′09″ š. pl. 117°39′07″ r. ilg.﻿ / ﻿60.08583°š. pl. 117.65194°r. ilg.﻿ / 60.08583; 117.65194 Mačos krateriai (rus. Мача) – penkių smūginių kraterių grupė, esanti Sibire, 685 km į šiaurės rytus nuo Jakutsko (Jakutija, Rusija). Kraterių skersmuo siekia nuo 60 iki 300 m. Du didžiausi šios grupės krateriai sudaro kriaušės pavidalo Abramo ežerėlį, o kiti trys išsidėstę šiauriau. Manoma, kad krateriai galėjo susidaryti 5300 m. pr. m. e. nukritus geležiniams meteoritams, tad kraterių amžius – ~7300 metų.